РЕГЛАМЕНТ (ЕО) № 1474/2007 НА КОМИСИЯТА
от 13 декември 2007 година
за изменение на Регламент (ЕИО) № 1538/91 за въвеждане на подробни правила за прилагане на Регламент (ЕИО) № 1906/90 на Съвета относно определени стандарти за търговията с птиче месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1906/90 на Съвета от 26 юни 1990 г. относно определени стандарти за търговията с птиче месо (1), и по-специално член 9 от него,
като има предвид, че:
(1)
Приложение VIII към Регламент (ЕИО) № 1538/91 (2) съдържа списък на националните референтни лаборатории за наблюдение на водното съдържание в птичето месо. Френските власти предоставиха на Комисията името и адреса на новата национална референтна лаборатория за Франция.
(2)
Следователно Регламент (ЕИО) № 1538/91 следва да бъде съответно изменен.
(3)
Предвидените в настоящия регламент мерки са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Името и адресът на националната референтна лаборатория за Франция в приложение VIII към Регламент (ЕИО) № 1538/91 се заменят със следното:
„France
SCL - Laboratoire de Lyon
10, avenue des Saules
BP 74
FR-69922 Oullins“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 декември 2007 година.